CELEX: 32010R0216
Language: bg
Date: 2010-03-15 00:00:00
Title: Регламент (ЕС) № 216/2010 на Комисията от 15 март 2010 година за прилагане на Регламент (ЕО) № 862/2007 на Европейския парламент и на Съвета относно статистиката на Общността за миграцията и международната закрила по отношение на определенията на категориите основания за издаване на разрешения за постоянно пребиваване (Текст от значение за ЕИП)

16.3.2010   
            
            
               BG
            
            
               Официален вестник на Европейския съюз
            
            
               L 66/1
            
         РЕГЛАМЕНТ (ЕС) № 216/2010 НА КОМИСИЯТА
   от 15 март 2010 година
   за прилагане на Регламент (ЕО) № 862/2007 на Европейския парламент и на Съвета относно статистиката на Общността за миграцията и международната закрила по отношение на определенията на категориите основания за издаване на разрешения за постоянно пребиваване
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 862/2007 на Европейския парламент и на Съвета от 11 юли 2007 г. относно статистиката на Общността за миграцията и международната закрила (1), и по-специално член 10, параграф 2, буква в) от него,
   като има предвид, че:
   
               (1)
            
            
               За да се гарантира съпоставимостта на статистическите данни от административни източници относно разрешенията за постоянно пребиваване в държавите-членки и за да бъдат съставени надеждни обобщени данни на общностно равнище, е необходимо определенията на категориите основания за издаване на разрешения да бъдат еднакви във всички държави-членки.
            
         
               (2)
            
            
               В съответствие с Регламент (ЕО) № 862/2007 Комисията следва да определи категориите основания за издаване на разрешения.
            
         
               (3)
            
            
               Мерките, предвидени в настоящия регламент, са в съответствие със становището на комитета на Европейската статистическа система,
            
         ПРИЕ НАСТОЯЩИЯ РЕГЛАМЕНТ:
   Член 1
   Категориите основания за издаване на разрешения за постоянно пребиваване, както е предвидено в член 6, параграф 1, буква а) от Регламент (ЕО) № 862/2007, са определени в приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 15 март 2010 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 199, 31.7.2007 г., стр. 23.
   
      ПРИЛОЖЕНИЕ
      
         Списък на категориите основания за издаване на разрешения за постоянно пребиваване
      
      1.   Основания, свързани със създаването и повторното събиране на семейство
      
      1.1.   Събиране с гражданин на ЕС в качеството на:
      
                  1.1.1.
               
               
                  Съпруг(а)/партньор
               
            
                  1.1.2.
               
               
                  Дете (малолетно/пълнолетно)
               
            
                  1.1.3.
               
               
                  Друг член на семейството
               
            1.2.   Събиране с лице, което не е гражданин на ЕС, в качеството на:
      
                  1.2.1.
               
               
                  Съпруг(а)/партньор
               
            
                  1.2.2.
               
               
                  Дете (малолетно/пълнолетно)
               
            
                  1.2.3.
               
               
                  Друг член на семейството
               
            2.   Основания, свързани с образование и обучение
      
      2.1.   Студент (съгласно определението в член 2, буква б) от Директива 2004/114/ЕО на Съвета от 13 декември 2004 г. относно условията за прием на граждани на трети страни с цел образование, ученически обмен, безвъзмездно обучение или доброволческа дейност (1))
      2.2.   Други основания, свързани с образование
      3.   Основания, свързани с дейности срещу заплащане
      
      3.1.   Висококвалифициран работник
      3.2.   Научен работник (съгласно определението в член 2, буква г) от Директива 2005/71/ЕО на Съвета от 12 октомври 2005 г. относно специфична процедура за прием на граждани от трети страни за целите на провеждане на научноизследователска дейност (2))
      3.3.   Сезонен работник
      3.4.   Други дейности срещу заплащане
      4.   Други причини
      
      4.1.   Статут на международна закрила
      4.2.   Единствено постоянно пребиваване
      4.3.   Други основания
      
         (1)  ОВ L 375, 23.12.2004 г., стр. 12.
      
         (2)  ОВ L 289, 3.11.2005 г., стр. 15.